Ora suwé banjur timah ireng ditambang lan di"ekspor" kanggo njangkepi panjalukané para seniman. Ing abad kaping 17 timah ireng wis dianggo ing ngendi-endi. Nalika iku wong-wong kang nggawé potelod padha nyoba nganggo timah ireng nggawé piyé carané bisa ngasilaké piranti tulis kang apik. Amarga isih murni lan gampang di"ekstrak", timah ireng saka Borrowdale digolèki déning para maling. Pramila, Parlemen Inggris nggawé undang-undang ing taun 1752 kang isiné maling timah ireng bisa dikunjara utawa dibuang menyang koloni narapidana.